b"\n_START_ARTICLE_\nRibereta del Pujol\n_START_SECTION_\nDescripci\xc3\xb3\n_START_PARAGRAPH_\nNeix a 1.894\xc2\xa0msnm al Coll de Ve\xc3\xads. De direcci\xc3\xb3 predominant N-S, s'escola pel vessant sud de la serra del Verd tot passant pel costat de la Casanova del Pujol (abans ha passat per la Font de la Casanova). A l'acostar-se a la Borda del Pujol, rep per l'esquerra el Torrent de la Borda i seguidament s'endinsa al Clot de l'Infern. En sortir-ne, passa per la vora del Pujol del Rac\xc3\xb3 ( 51 m. a l'oest) i de Torre de la Vila (115 m. a l'oest) per anar a desguassar al Mosoll a 942\xc2\xa0msnm, 135 m. aig\xc3\xbces amunt de Cal Borrec._NEWLINE_La Ribereta del Pujol s'ha considerat des de sempre la frontera que separa els pobles de la Coma i la Pedra._NEWLINE_Tan sols els 200 metre inicials del seu curs formen part del territori integrat en el Pla d'Espais d'Inter\xc3\xa8s Natural (PEIN) de la Generalitat de Catalunya i m\xc3\xa9s concretament en l'espai de la Serra del Verd.\n_START_SECTION_\nMunicipis que travessa\n_START_PARAGRAPH_\nTot el seu recorregut el realitza pel terme municipal de la Coma i la Pedra."